b'\n_START_ARTICLE_\nFort de Copacabana\n_START_SECTION_\nHist\xc3\xb2ria\n_START_PARAGRAPH_\nEl fort est\xc3\xa0 ubicat en un cap que al principi contenia una petita capella que contenia un r\xc3\xa8plica de la Verge de Copacabana, la patrona de Bol\xc3\xadvia. Al 1908, l\'ex\xc3\xa8rcit brasiler va comen\xc3\xa7ar a construir un fort de defensa modern per protegir tant la platja de Copacabana, com l\'entrada al port de Rio de Janeiro. El fort, es va completar al 1914, i consisteix en dues c\xc3\xbapules blindades, una amb un parell de canons Krupp de 305mm, i l\'altre amb un altre parell de canons de 190mm._NEWLINE_La torreta amb els canons de 305mm s\'anomena "Duque de Caxias", i els canons tenen el nom de "Barroso" i "Os\xc3\xb3rio". El nom del c\xc3\xbapula amb els canons de 190mm \xc3\xa9s "Andr\xc3\xa9 Vidal"._NEWLINE_El 5 de juliol de 1922, el fort va ser el punt central de la Revolta dels 18 de Copacabana. Va ser la primera revolta del moviment tenentista, en el context de la Vella Rep\xc3\xbablica brasilera. Els rebels van girar els canons del fort cap a Rio de Janeiro. Per suprimir la rebel\xc2\xb7li\xc3\xb3, el govern va portar els cuirassats S\xc3\xa3o Paulo i Minas Geraes. El 6 de juliol, el S\xc3\xa3o Paulo va bombardejar el fort i aquest es va rendir una hora i mitja m\xc3\xa9s tard._NEWLINE_Amb l\'extinci\xc3\xb3 de les bateries d\'artilleria de la costa, el llavors ministre de l\'Ex\xc3\xa8rcit, general d\'Ex\xc3\xa8rcit Le\xc3\xb3nidas Pires Gon\xc3\xa7alves, va determinar que es cre\xc3\xa9s el Museu Hist\xc3\xb2ric de l\'Ex\xc3\xa8rcit a les instal\xc2\xb7lacions de Fort de Copacabana. Transformat en centre cultural, hi destaca l\'exposici\xc3\xb3 permanent de peces d\'artilleria del segle XIX i XX.\n_START_SECTION_\nJocs Ol\xc3\xadmpics de 2016\n_START_PARAGRAPH_\nDurant el Jocs Ol\xc3\xadmpics de 2016, el fort va ser seu del ciclisme en ruta (inici i arribada), nataci\xc3\xb3 a l\'aire lliure i triatl\xc3\xb3.'